pythainlp/thai-wiki-dataset-v4 huggingface dataset:
โคอิจิ ซูงิยามะ (คีตกวี)

โคอิจิ ซูงิยามะ (; โรมาจิ: "Sugiyama Kōichi") เป็นคีตกวี, วาทยากร และ นักประพันธ์เพลงชาวญี่ปุ่น และยังเป็นสมาชิกคณะกรรมการสำนักงานเสริมสร้างเอกลักษณ์ของชาติ เขาเป็นที่รู้จักจากการเป็นผู้ประพันธ์เพลงประจำเกมซีรีส์ "ดราก้อนเควสต์" ของบริษัทสแควร์เอนิกซ์ และยังประพันธ์เพลงให้กับอะนิเมะและภาพยนตร์ญี่ปุ่นอื่นๆอีกมากมาย เขาถือเป็นหนึ่งในศิลปินอาวุโสที่เป็นแรงบันดาลใจให้แก่นักประพันธ์เพลงคนอื่นๆ อาทิ โนบูโอะ อูเอมัตสึ และยังได้รับการยกย่องเป็น "บอสใหญ่แห่งวงการเกมมิวสิก" 
เขาจบการศึกษาเกียรตินิยมอันดับหนึ่งจากมหาวิทยาลัยโตเกียวใน พ.ศ. 2501 และเริ่มทำงานเกี่ยวกับงานแพร่ภาพทางวัฒนธรรม ใน พ.ศ. 2511 เขาเข้าทำงานที่บริษัทฟูจิเทเลแคสต์ในตำแหน่งผู้จัดการ แต่ในปี 2514 ก็ลาออกมาเป็นนักประพันธ์เพลงอิสระ ในเดือนกันยายน พ.ศ. 2559 ซูงิยามะในวัย 85 ปีได้รับการจัดอันดับโดยบันทึกสถิติโลกกินเนสส์ให้เป็นผู้ประพันธ์เพลงเกมที่มีอายุมากที่สุดในโลก
เฟือสท์

เฟือสท์  และสำหรับสตรีว่า เฟือร์สทีน  มาจากภาษาเยอรมันบนสมัยเก่าว่า "furisto" ที่แปลว่า "ผู้เป็นเอก" เป็นยศเจ้าฟ้าและยศขุนนางของจักรวรรดิโรมันอันศักดิ์สิทธิ์และจักรวรรดิเยอรมัน เจ้าฟ้าที่มีสิทธิ์ลงมติรับรองจักรพรรดิโรมันอันศักดิ์สิทธิ์ จะถูกเรียกว่า "คัวร์เฟือสท์" ("Kurfürst")
จักรพรรดิโรมันอันศักดิ์สิทธิ์ในอดีตมักส่งราชบุตรและราชอนุชาไปปกครองแว่นแคว้นในจักรวรรดิ โดยที่แว่นแคว้นดังกล่าวได้รับเอกสิทธิ์ที่เรียกว่า "ไรชส์อุนมิทเทิลบาร์ไคท์" (ความขึ้นตรงจักรวรรดิ) แว่นแคว้นดังกล่าวถูกเรียกในภาษาเยอรมันว่า "เฟือร์สเทนทุม" ("Fürstentum") ที่แปลว่าราชรัฐ อยู่ใต้การปกครองของเจ้าฟ้า อีกด้านหนึ่ง เจ้าชั้นราชบุตรที่ไม่มีอำนาจทางปกครองจะถูกเรียกว่า "เจ้าชาย"  แต่ภาษาอังกฤษจะแปลเจ้าฟ้าและเจ้าชายเป็นคำเดียวกันว่า Prince 
นอกจากเฟือสท์มีความเป็นชนชั้นเจ้า ซึ่งมีคำนำหน้าเป็น "His Serene Highness" อีกด้านหนึ่งยังมีความเป็นชนชั้นขุนนาง ซึ่งในระบบขุนนางจักรวรรดิโรมันอันศักดิ์สิทธิ์และจักรวรรดิเยอรมัน เฟือสท์อยู่สูงกว่ากราฟ ("Graf") แต่อยู่ต่ำกว่าดยุก ("Herzog") ดยุกในที่นี้หมายถึงดยุกผู้ครองรัฐ ส่วนดยุกในหมู่เกาะอังกฤษนั้นเป็นขุนนาง มิใช่เจ้า และจะได้รับการปฏิบัติต่ำกว่าเจ้าฟ้า
เจ้าฟ้าบางองค์อาจควบตำแหน่งดยุก อาทิ อ็อทโท ฟ็อน บิสมาร์ค ตำแหน่งเจ้าฟ้าแห่งบิสมาร์คเป็นตำแหน่งตกทอด ทายาทคนโตสามารถสืบตระกูล แต่ตำแหน่งดยุกแห่งเลาเอินบวร์คเป็นตำแหน่งเกียรติยศเฉพาะตน มิอาจตกทอดสู่ทายาท 
ภาษาเยอรมันแปลคำว่า Prince of Wales ในภาษาอังกฤษเป็น Fürst von Wales และแปลพระยศเจ้านายทรงกรมของไทยเป็นเฟือสท์เช่นกัน อาทิ กรมพระนครสวรรค์วรพินิต ถูกแปลเป็น Fürst von Nakhon Sawan
ในปัจจุบัน ประเทศที่มีประมุขแห่งรัฐเป็นเฟือสท์มีอยู่สองประเทศคือราชรัฐโมนาโกและราชรัฐลีชเทินชไตน์
ภัทริน ลาภกิตติกุล

ภัทริน ลาภกิตติกุล เกิดเมื่อ วันอังคารที่ 20 กันยายน พ.ศ. 2531 ราศีกันย์ สถานที่เกิดคือจังหวัดกรุงเทพมหานคร ประเทศไทย ชื่อเล่น เบลล์ จบการศึกษาจาก คณะเภสัชศาสตร์ จุฬาลงกรณ์มหาวิทยาลัย
ประวัติ.
ภัทริน ลาภกิตติกุล ในขณะกำลังศึกษาที่จุฬาลงกรณ์มหาวิทยาลัย คณะเภสัชศาสตร์ ได้รับคัดเลือกให้เป็น ดรัมเมเยอร์ (รุ่น 2) ในงานฟุตบอลประเพณีจุฬาฯ-ธรรมศาสตร์ครั้งที่ 65 ที่จัดขึ้นเมื่อ 31 มกราคม 2551 จึงทำให้มีผลงานด้านโฆษณา ได้แก่ โฆษณาน้ำผลไม้ Lotte Mango Juice, โฆษณา เครื่องดื่มCoke, โฆษณาสาหร่าย Siliko และผลงานโฆษณาอื่น ๆ อีกมากมาย รวมถึงผลงานนางเอกมิวสิควิดีโอเพลง พระเอก ของศิลปิน The Bottom Blues (พ.ศ. 2553) และมิวสิควิดีโอเพลง 2 คน 1 ใจ ของศิลปิน เล้าโลม (พ.ศ. 2554) จนทาง LG ได้ร่วมกับเอกสิทธิ์ ไทยรัตน์ ผู้เขียนบท 3 เกมสยอง และบอดี้...ศพ#19 ได้ผลิตภาพยนตร์สั้นเรื่องความลับของจริยา MYSTERY OF JARIYA (พ.ศ. 2554) เป็นภาพยนตร์สั้น 3 ตอน โดยให้ ภัทริน ลาภกิตติกุล ได้รับบท เบล นางเอกของเรื่อง
ต่อมา ภัทริน ลาภกิตติกุล เป็นที่รู้จักกับงานด้านพิธีกรหรือวีเจ จากโครงการ VJ Search รุ่นที่ 5 ทางช่องแชนแนลวีไทยแลนด์ โดยจัดรายการคนดูเป็นใหญ่, Asian Hero และรายการ Zog Zag ซึ่งออกอากาศทางทรูวิชั่นส์ จนแชนแนลวีไทยแลนด์ได้ปิดตัวลง ทำให้ภัทรินจบบทบาทของการเป็นพิธีกร หรือวีเจลงไป 
พ.ศ. 2558 ภัทริน ลาภกิตติกุล ได้ทำงานกับสายการบิน การบินไทย(Thai Airways) ในตำแหน่งลูกเรือและได้เป็นพรีเซนเตอร์ให้กับทางสายการบิน โดยมีผลงานการถ่ายโฆษณาชุด Your desire, our creation of new heights of flying..., โฆษณาชุด Good Start with THAI ซึ่งออกอากาศสายการบิน และโทรทัศน์ทั้วโลก รวมถึงได้ถ่ายภาพนิ่งกับนิตยสาร SAWASDEE โปรโมทประเทศไทย พ.ศ. 2559 ภัทริน ลาภกิตติกุล ยังคงมีผลงานด้านการแสดงในมิวสิควิดีโอ เพลง ขี้เกียจฟังถ้ายังแอบคุย ของศิลปิน พลอย พรทิพย์ จนได้รับบทพนักงานธนาคาร ของธนาคารธนชาต ชุดอัลตร้าเซฟวิ่งส์ (เปลี่ยนเงินเย็นให้เป็นดอกเบี้ยสุดฮอต) ในปี พ.ศ. 2560
Journey The Series แก๊งเฟี้ยวเที่ยวทั่วไทย

Journey The Series แก๊งเฟี้ยวเที่ยวทั่วไทย เป็นซีรีส์รายการท่องเที่ยวทั่วไทยผสมละคร ที่จะเปิดมุมมองใหม่ ด้วยการ ขับรถตระเวนทั่วไทยไปกับก๊วนเพื่อน เดินทาง ครั้งแรกกับบทบาทใหม่ของ 4 พระเอกหนุ่มสุดฮอต และแก๊งสุดคูล ชายหนุ่มกับหญิงสาวที่สามารถร่วมเดินทาง ไปด้วยกันบนมิตรภาพระหว่างเพื่อน บนเส้นทางนับพันไมล์ ด้วยประสบการณ์ที่คาดฝันและไม่คาดฝัน จากเหนือจรดใต้ จากตะวันออกไปตะวันตก จากภาคกลางสู่ดินแดนถิ่นอีสาน เพื่อเจอนี่ เจอนั่น จอโน่นนน...กับเรื่องราวหลากหลาย เต็มไปด้วย สีสัน สนุกและประทับใจ ตามไลฟ์สไตล์หนุ่มสาวยุคใหม่ พลาดไม่ได้แล้ว JOURNEY THE SERIES เจอนั่น เจอนี่ แฮปปี้ทุกเส้นทาง ปัจจุบันออกอากาศทุกวันพฤหัสบดี เวลา 23.20 - 00.20 น. ทางช่อง 3 เริ่มตอนแรกวันพฤหัสบดีที่ 7 กรกฎาคม พ.ศ. 2559 และอัปโหลดวิดีโอลงยูทูบทางช่อง "Journey The Series" รวมไปถึงออกอากาศให้ชมย้อนหลังผ่านทาง LINE TV และล่าสุดในปี พ.ศ. 2560 รายการได้ออกอากาศรีรันทางช่องเนชั่นทีวี หมายเลข 22 ทุกวันอาทิตย์ เวลา 10.00 - 11.00 น. เริ่มตอนแรกวันอาทิตย์ที่ 8 มกราคม พ.ศ. 2560
พิธีกรเดินเรื่องในแต่ละทริปด้วย Special Feature ของแหล่งท่องเที่ยวไทย แบบครบเครื่อง On Location มีความหลากหลายของสัมผัสการเดินทาง ที่เต็มไปด้วยเรื่องราวหลากหลาย และร่วมสร้างสีสันจากเพื่อนๆ ร่วมทริปเดินทาง
ที่จะเปิดมุมมองใหม่ๆ ด้วยการขับรถตระเวนเที่ยวทั่วไทยทั้ง 4 ภาคไปกับก๊วนเพื่อนเดินทาง นำทีมโดย 4 นักแสดงหนุ่มสุดฮอตและชาวแก๊งสุดคูลที่รักการเดินทาง พบกับวิวสวยๆ ของเมืองไทย กับประสบการณ์ที่ไม่คาดฝันอันเต็มไปด้วยสีสันของการเดินทาง และมิตรภาพระหว่างเพื่อนบนเส้นทางนับพันไมล์
นักแสดง.
ภาคใต้.
ซีซั่นที่ 1 : "ปักษ์ใต้...ปักหมุดหยุดเวลา"
ภาคอีสาน.
ซีซั่นที่ 2 : "อีสานแซ่บนัว"
ภาคเหนือ.
ซีซั่นที่ 3 : "เหนือฝันบันดาลใจ"
ภาคกลาง - ภาคตะวันออก.
ซีซั่นที่ 4 : " กลางใจใกล้แค่เอื้อม" , "สีสันตะวันออก"
การลอบสังหารอันเดรย์ คาร์ลอฟ

เมื่อวันที่ 19 ธันวาคม พ.ศ. 2559 อันเดรย์ คาร์ลอฟ เอกอัครราชทูตรัสเซียประจำตุรกี ถูกเมฟลึท แมร์ท อัลทึนทัช ยิงเสียชีวิตขณะกล่าวเปิดงานนิทรรศการศิลปะแห่งหนึ่งในกรุงอังการา ผู้สังหารเป็นตำรวจปราบจลาจลของตุรกีซึ่งอยู่ระหว่างการพักงาน ได้อาศัยบัตรประจำตัวของตนเองนำอาวุธปืนเข้าไปในที่ก่อเหตุ หลังจากยิงเอกอัครราชทูตแล้ว ผู้สังหารได้ตะโกนขึ้นว่า "ตักบีร์ ตักบีร์ อย่าลืมอะเลปโป อย่าลืมซีเรีย หากดินแดนของเราไม่ปลอดภัย พวกคุณก็จะไม่ปลอดภัยเหมือนกัน อย่าเข้ามา อย่าเข้ามา มีเพียงความตายที่จะนำเราออกจากที่นี่ได้ ทุกคนที่เกี่ยวข้องกับความโหดร้ายครั้งนี้จะต้องชดใช้" หลังจากก่อเหตุ อัลทึนทัชได้ถูกกองกำลังรักษาความมั่นคงกระทำวิสามัญฆาตกรรม
การสังหารครั้งนี้เกิดขึ้นหลังจากเหตุการณ์การประท้วงหลายวันในตุรกีเพื่อต่อต้านการมีส่วนร่วมของรัสเซียในสงครามกลางเมืองซีเรียและการสู้รบเพื่อยึดเมืองอะเลปโป แม้ว่ารัฐบาลรัสเซียกำลังเจรจากับรัฐบาลตุรกีเพื่อบรรลุข้อตกลงหยุดยิงชั่วคราวอยู่ก็ตาม
อันเดรย์ คาร์ลอฟ

อันเดรย์ เกนนาเดียวิช คาร์ลอฟ  เป็นนักการทูตชาวรัสเซีย ดำรงตำแหน่งเอกอัครราชทูตรัสเซียประจำประเทศตุรกี เมื่อวันที่ 19 ธันวาคม ค.ศ. 2016 คาร์ลอฟถูกลอบสังหารโดย เมฟลึท แมร์ท อัลทึนทัช ในนิทรรศการศิลปะแห่งหนึ่งในกรุงอังการา ประเทศตุรกี
เหตุโจมตีในเบอร์ลิน พ.ศ. 2559

เมื่อวันที่ 19 ธันวาคม พ.ศ. 2559 เวลาประมาณ 20:00 น. ตามเวลายุโรปกลาง (02:00 น. ของวันที่ 20 ธันวาคม ตามเวลาในไทย) เกิดเหตุรถบรรทุกคันหนึ่งพุ่งเข้าใส่ฝูงชนที่ตลาดเทศกาลคริสต์มาสแห่งหนึ่งที่จัตุรัสไบรท์ไชท์พลัทซ์ (Breitscheidplatz) ในกรุงเบอร์ลิน ประเทศเยอรมนี ทำให้มีผู้เสียชีวิต 9 คน และบาดเจ็บอีกอย่างน้อย 50 คน คนขับขับรถบรรทุกมาเป็นระยะทาง 50–80 เมตร (160–260 ฟุต) ข้ามทางเท้าตรงจัตุรัสแล้วพุ่งรถเข้าใส่ซุ้มขายของต่าง ๆ เจ้าหน้าที่ตำรวจในท้องถิ่นระบุว่า รถบรรทุกคันดังกล่าววิ่งมาจากถนนบูดาเปสต์  ก่อนจะเข้ามาหยุดอยู่หน้าโบสถ์อนุสรณ์ไกเซอร์วิลเฮล์มในที่สุด มีรายงานว่า คนขับรถหนีไปทางสวนสัตว์เบอร์ลิน ผู้ต้องสงสัยซึ่งคาดว่าเป็นคนขับรถถูกเจ้าหน้าที่จับกุมไว้ได้ ตำรวจกล่าวว่า ผู้โดยสารอีกคนในรถบรรทุกเสียชีวิตในที่เกิดเหตุ และเขาเป็นชาวโปแลนด์
องค์การผู้บุกเบิกแอ็นสท์ เทลมัน

องค์การผู้บุกเบิกแอ็นสท์ เทลมัน  เป็นองค์การเยาวชนสำหรับนักเรียนอายุตั้งแต่ 6-14 ปี ในประเทศเยอรมนีตะวันออกองค์การนี้ก่อตั้งขึ้นในวันที่ 13 ธันวาคม 1948 โดยตั้งชื่อตามแอ็นสท์ เทลมัน เลขาธิการกลางพรรคคอมมิวนิสต์แห่งเยอรมนีซึ่งถูกประหารชีวิตที่ค่ายกักกันบูเคนวัลด์ ในปี 1944 โดยองค์การนี้เป็นส่วนหนึ่งของยุวชนเยอรมันเสรี (Freie Deutsche Jugend)
จักรพรรดิบูเร็ตสึ

จักรพรรดิบูเร็ตสึ (ค.ศ. 489 — 7 มกราคม ค.ศ. 507) เป็นจักรพรรดิในตำนานองค์ที่ 25 ของญี่ปุ่น อ้างอิงจากการสืบราชสันตติวงศ์ตามประเพณี
ไม่มีวันที่ที่สามารถระบุช่วงชีวิตหรือรัชสมัยของพระองค์ได้แน่ชัด แต่ตามธรรมเนียมจัดให้ครองราชย์ในวันที่ 12 มกราคม ค.ศ. 499 ถึง 7 มกราคม ค.ศ. 507
จักรพรรดิบุเระสึเสด็จสวรรคตอย่างกะทันหันเมื่อวันที่ 7 มกราคม ค.ศ. 507 (พ.ศ. 1050) โดยไร้รัชทายาททำให้สายราชสกุลของจักรพรรดินิงเก็งรวมถึงราชวงศ์แรกที่ปกครองญี่ปุ่นมาตั้งแต่ 660 ปีก่อนคริสตกาล สิ้นสุดลงโดย โอโตโมะ โนะ คานามูระ ขุนนางผู้ใหญ่ในราชสำนักได้ยกเจ้าชายฮิโกฟูโตะพระชนมายุ 57 พรรษาขึ้นสืบราชบัลลังก์ทันทีเป็น จักรพรรดิเคไต อันเป็นจุดเริ่มต้นของราชวงศ์ที่ 2
จักรพรรดิเคไต

จักรพรรดิเคไต (สวรรคต 10 มีนาคม ค.ศ. 531) เป็นจักรพรรดิญี่ปุ่นในตำนานองค์ที่ 26 ตามลำดับการสืบราชสันตติวงศ์แบบดั้งเดิม
แม้ว่าไม่สามารถกำหนดวันที่แน่นอนให้กับพระชนมชีพหรือรัชสมัยของจักรพรรดิองค์นี้ แต่โดยทั่วไปถือว่าพระองค์ครองราชย์ในช่วงวันที่ 3 มีนาคม ค.ศ. 507 ถึง 10 มีนาคม ค.ศ. 531
เรื่องราวตามตำนาน.
เคไตถือเป็นผู้ปกครองประเทศในช่วงต้นคริสต์ศตวรรษที่ 6 แต่มีข้อมูลเกี่ยวกับพระองค์อยู่น้อย
บันทึกใน"โคจิกิ"และ"นิฮงโชกิ"ก็มีความแตกต่างกัน โดย"โคจิกิ"ระบุปีพระราชสมภพที่ ค.ศ. 485 และปีสวรรคตอยู่ในวันที่ 9 เมษายน ค.ศ. 527 ในข้อมูลเพิ่มเติม พระองค์ได้รับการเรียกขานเป็น โอโฮโดะ  ส่วน"นิฮงโชกิ"ระบุปีพระราชสมภพที่ ค.ศ. 450 และระบุปีสวรรคตในวันที่ 7 กุมภาพันธ์ ค.ศ. 531 หรือ 534 ในบันทึกประวัติศาสตร์ พระองค์ได้รับการเรียกขานเป็น โอโฮโดะ  และ ฮิโกฟูโตะ 
ในบันทึกประวัติศาสตร์ฉบับอื่น ๆ กล่าวกันว่าพระองค์เคยเป็นกษัตริย์แห่งโคชิ กลุ่มชนเผ่าขนาดเล็กที่ดูเหมือนจะอยู่ในพื้นที่ตอนเหนือของญี่ปุ่นตอนกลาง บางทีอาจไกลไปจนถึงชายฝั่งทะเลญี่ปุ่น งานอ้างอิงประวัติศาสตร์สมัยใหม่บางเล่มเรียกเคไตแค่เพียง "กษัตริย์โอโฮโดะแห่งโคชิ"
พระราชพงศาวลี.
เคไตไม่ได้เป็นพระราชโอรสของจักรพรรดิองค์ก่อนหน้า โดย"โคจิกิ"และ"นิฮงโชกิ"รายงานว่า บูเร็ตสึสวรรคตโดยไม่มีผู้สืบทอด ในตอนนั้นเคไต พระราชนัดดารุ่นที่ 5 ของจักรพรรดิโอจิง จึงเสด็จมาและขึ้นครองราชย์
ถ้าจักรพรรดิเคไตเริ่มต้นราชวงศ์ใหม่ดังที่นักประวัติศาสตร์บางส่วนเชื่อ นั่นจะทำให้จักรพรรดิบูเร็ตสึเป็นพระมหากษัตริย์องค์สุดท้ายในราชวงศ์แรกของญี่ปุ่นที่ได้รับการบันทึก
รัชสมัย.
เคไตประกาศขึ้นครองราชย์ที่คูซูฮะในพื้นที่ทางตอนเหนือของแคว้นคาวาจิ (ปัจจุบันคือฮิรากาตะ จังหวัดโอซากะ) และอภิเษกสมรสกับเจ้าหญิงทาชิรากะ พระกนิษฐภคินีในจักรพรดริบูเร็ตสึ คาดว่าการสืบทอดตำแหน่งของพระองค์ไม่ได้รับการต้อนรับจากทุกคน และต้องใช้เวลาประมาณ 20 ปีก่อนที่เคไตจะได้เข้าแคว้นยามาโตะ ศูนย์กลางทางการเมืองของญี่ปุ่นในขณะนั้น
ในช่วงปลายรัชสมัยใน ค.ศ. 527 หรือ 528 เกิดการกบฏอิวาอิในแคว้นสึกูชิ คีวชู เคไตทรงแต่งตั้ง[โมโนโนเบะ โนะ อารากาบิ]]เป็นโชกุนและส่งเขาไปปราบกบฏที่คีวชู
ในบรรดาพระราชโอรสของพระองค์ มีเพียงจักรพรรดิอังกัง, จักรพรรดิเซ็งกะ และจักรพรรดิคิมเมที่ขึ้นครองราชย์
พระมเหสีและพระราชโอรสธิดา.
จักรพรรดินี: เจ้าหญิงทาชิรากะ (#เปลี่ยนทาง พระราชธิดาในจักรพรรดินิงเก็ง
พระมเหสี: เมโนโกฮิเมะ  ธิดาในโอวาริ โนะ มูราจิ คูซากะ
พระมเหสี: วากาโกฮิเมะ  น้องสาวของมิโอะ โนะ สึโนโอริ โนะ คิมิ
พระมเหสี: ฮิโรฮิเมะ  พระธิดาในเจ้าชายซากาตะ โนะ โอมาตะ
พระมเหสี: โอมิโนอิรัตสึเมะ  ธิดาในโอกินางะ โนะ มาเตะ 
พระมเหสี: เซกิฮิเมะ  ธิดาในมันดะ โนะ มูราจิ โอโมจิ 
พระมเหสี: ยามาโตฮิเมะ  ธิดาในมิโอะ โนะ คิมิ คาตาฮิ 
พระมเหสี: ฮาเอฮิเมะ  ธิดาในวานิ โนะ โอมิ คาวาจิ 
พระมเหสี: ฮิโรฮิเมะ  ธิดาในเนะ
ว็อล์ฟกัง เพาล์

ว็อล์ฟกัง เพาล์ (10 สิงหาคม ค.ศ. 1913 – 7 ธันวาคม ค.ศ. 1993) เป็นนักฟิสิกส์ชาวเยอรมัน เกิดที่เมืองโลเร็นทซ์เคียร์ชในแซกโซนี เป็นบุตรคนที่ 4 จากทั้งหมด 6 คนของเทโอดอร์และเอลีซาเบ็ท (นามสกุลเดิม รุพเพิล) เพาล์ เพาล์เติบโตที่เมืองมิวนิกและเรียนที่มหาวิทยาลัยเทคนิคมิวนิก ก่อนจะย้ายไปเรียนที่มหาวิทยาลัยเทคนิคเบอร์ลินและตามฮันส์ ค็อพเฟอร์มัน ที่ปรึกษาระดับปริญญาเอกไปที่มหาวิทยาลัยคีล เพาล์เรียนจบปริญญาเอกจากมหาวิทยาลัยเทคนิคเบอร์ลินในปี ค.ศ. 1940 ในช่วงสงครามโลกครั้งที่สอง เขาศึกษาการแยกไอโซโทป ซึ่งเป็นหนึ่งในกระบวนการสำคัญในการสร้างอาวุธนิวเคลียร์
หลังจากเป็นอาจารย์ที่มหาวิทยาลัยเกิททิงเงินกับค็อพเฟอร์มัน ในปี ค.ศ. 1952 เพาล์ดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยบ็อน เขาดำรงตำแหน่งนี้ถึงปี ค.ศ. 1993 ระหว่างปี ค.ศ. 1965–1967 เพาล์ดำรงตำแหน่งผู้อำนวยการส่วนฟิสิกส์นิวเคลียร์ที่องค์การวิจัยนิวเคลียร์ยุโรป (เซิร์น)
เพาล์มีผลงานที่สำคัญคือการพัฒนาเทคนิคการดักจับไออน ซึ่งมีประโยชน์ต่อการศึกษาอนุภาคย่อยของอะตอม ในปี ค.ศ. 1989 เพาล์ได้รับรางวัลโนเบลสาขาฟิสิกส์ร่วมกับฮันส์ เกออร์ค เดเม็ลท์ สำหรับการพัฒนาเทคนิคนี้ รางวัลอีกส่วนมอบให้นอร์แมน ฟอสเตอร์ แรมซีย์ จูเนียร์
ด้านชีวิตส่วนตัว เพาล์แต่งงานครั้งแรกกับลีเซอล็อทเทอ เพาล์ (นามสกุลเดิม เฮียร์เชอ) ทั้งคู่มีบุตรด้วยกัน 4 คน ต่อมาในปี ค.ศ. 1979 เขาแต่งงานใหม่กับ ดร.โดริส วัลช์-เพาล์ เพาล์เสียชีวิตที่เมืองบ็อนในปี ค.ศ. 1993
อัลเฆาะซาลี

อัลเฆาะซาลี (ป. ค.ศ. 1058 – 19 ธันวาคม ค.ศ. 1111) มีชื่อเต็มว่า  รู้จักกันในประเทศที่พูดภาษาเปอร์เซียว่า อิหม่ามมูแฮมแมดี แฆซอลี  หรือในยุโรปสมัยกลางผ่านชื่อที่แผลงเป็นละตินว่า Algazelus หรือ Algazel เป็นผู้รู้รอบด้านชาวเปอร์เซีย เขาเป็นที่รู้จักในฐานะนักปรัชญา, นักเทววิทยา, นักกฎหมาย, นักตรรกะ และนักรหัสยิกที่โดดเด่นและมีอิทธิพลมากที่สุดคนหนึ่งในยุคทองของอิสลาม
เขาถือเป็น"มุญัดดิด" (ผู้ฟื้นฟูศาสนา) แห่งคริสต์ศตวรรษที่ 5 ซึ่งตามฮะดีษของท่านศาสดาระบุว่าจะปรากฏขึ้นทุก ๆ 100 ปี เพื่อฟื้นฟูความเชื่อในสังคมอิสลาม ผลงานของเขาได้รับการยกย่องจากผู้ร่วมสมัยของเขาอย่างมากจนอัลเฆาะซาลีได้รับชื่อที่เป็นเกียรติว่า "ข้อพิสูจน์ของอิสลาม" ("ฮุจญะตุลอิสลาม")
เนย (เพลงเพลย์กราวด์)

"เนย" เป็นซิงเกิลของวงดนตรีเพลย์กราวด์ สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพลย์กราวด์ ออกจำหน่ายในวันที่ 13 กันยายน พ.ศ. 2559 โดยเนื้อหาเพลงพูดถึงการเปรียบ “ความรัก” เหมือนดั่งก้อน “เนย” ช่วงแรกก็มั่นคงแข็งแรง แต่ถ้าวางทิ้งไว้ไม่นานก็อ่อนแรงและหลอมละลาย แต่ไม่ว่ายังไงเนยก็ยังคงความหวาน หอม มัน น่าลิ้มลองอยู่ดี
ในส่วนของดนตรี เน้นความดิบให้ความรู้สึกเหมือนเล่นสด ซึ่งเพลงนี้ได้ ฟุ้ง Better Weather มาช่วยเรียบเรียงกีตาร์ ส่วนทางด้านกลองได้ เนย์ พีระ วรวิทยาธร และ ป้อม บุญฤทธิ์ เลาหะวณิช มาช่วยดูแลในส่วนของการร้องและคอรัส
ส่วนมิวสิควิดีโอนี้เผยแพร่ครั้งแรกในวันที่ 13 กันยายน พ.ศ. 2559 โดยถ่ายทำกันที่ประเทศสิงคโปร์ มีกิมมิคเล็ก ๆ คือ สุนัข ซึ่งเป็นสัตว์ที่ไม่ปฏิเสธความสุข
การตอบรับ.
เพลง เนย ติดอันดับสูงสุด 91 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 8 ตุลาคม พ.ศ. 2559
วีระศักดิ์ ฟูตระกูล

วีระศักดิ์ ฟูตระกูล เป็นนักการทูตชาวไทย อดีตสมาชิกวุฒิสภา ชุดที่ 12 อดีตรัฐมนตรีช่วยว่าการกระทรวงการต่างประเทศ และอดีตกรรมการผู้ช่วยรัฐมนตรีกระทรวงต่างประเทศ ในรัฐบาลพลเอกประยุทธ์ จันทร์โอชา อดีตกรรมการในคณะกรรมการผู้สูงอายุแห่งชาติ อดีตผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.) ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552 อดีตปลัดกระทรวงการต่างประเทศ อดีตเอกอัครราชทูตประจำสหรัฐอเมริกา ฝรั่งเศส แคนนาดา และในอีกหลายประเทศ
ประวัติ.
วีระศักดิ์ ฟูตระกูล เกิดเมื่อวันที่ 23 ธันวาคม พ.ศ. 2494 สำเร็จการศึกษาระดับปริญญาตรี B.A. (Political Science) จากมหาวิทยาลัยวอชิงตัน สหรัฐอเมริกา ระดับปริญญาโท M.A. (Foreign Affairs) มหาวิทยาลัยเวอร์จิเนีย สหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร (วปอ.) ชีวิตครอบครัวสมรสกับอุมาพร ฟูตระกูล อดีตรองอธิบดีกรมเจรจาการค้าระหว่างประเทศ กระทรวงพาณิชย์ 
การทำงาน.
วีระศักดิ์ ฟูตระกูล เริ่มเข้ารับราชการในปี พ.ศ. 2517 ในตำแหน่งเลขานุการตรี กองเอเชียตะวันตกและใต้ กรมการเมือง กระทรวงการต่างประเทศ ต่อมาเป็นเลขานุการโท ในปี พ.ศ. 2520 และเลขานุการเอก ในปี พ.ศ. 2525
ในปี พ.ศ. 2529 ได้รับแต่งตั้งเป็นที่ปรึกษา (เศรษฐกิจ) สถานเอกอัคราชทูต ณ กรุงวอชิงตัน และเป็นผู้อำนวยการกองอเมริกา ในปี พ.ศ. 2530 เป็นรองอธิบดีกรมการเมือง ในปี พ.ศ. 2532 และเป็นผู้ช่วยปลัดกระทรวง ในปีต่อมา
ในปี พ.ศ. 2534 ได้รับแต่งตั้งเป็นเอกอัครราชทูต ณ กรุงย่างกุ้ง ประเทศพม่า ในปี พ.ศ. 2537 ประจำ ณ กรุงออตตาวา ประเทศแคนาดา จากนั้นในปี พ.ศ. 2540 กลับมารับตำแหน่งอธิบดีกรมเอเชียตะวันออก กระทรวงการต่างประเทศ และไปเป็นเอกอัครราชทูตคณะผู้แทนถาวรไทยประจำองค์การสหประชาชาติ ณ นครเจนีวา ในปี พ.ศ. 2543
ในปี พ.ศ. 2545 ได้รับแต่งตั้งเป็นรองปลัดกระทรวงการต่างประเทศ และในปี พ.ศ. 2547 ได้รับแต่งตั้งเป็นเอกอัครราชทูต ณ กรุงปารีส ฝรั่งเศส ไปเป็นผู้แทนถาวรไทยประจำองค์การศึกษา วิทยาศาสตร์ และวัฒนธรรมแห่งสหประชาชาติ (UNESCO) และเป็นผู้แทนไทยใน Governing Board ของศูนย์พัฒนา องค์การเพื่อความร่วมมือทางเศรษฐกิจและการพัฒนา (OECD) กระทั่งในปี พ.ศ. 2549 จึงได้ดำรงตำแหน่งเอกอัคราชทูต ณ กรุงวอชิงตัน สหรัฐอเมริกา 
ต่อมาใน ปี พ.ศ. 2550 ได้รับตำแหน่งปลัดกระทรวงการต่างประเทศ และเมื่อปี พ.ศ. 2552 ได้รับแต่งตั้งเป็น เอกอัครราชทูต ณ กรุงโตเกียว ประเทศญี่ปุ่น และเกษียณอายุราชการในตำแหน่ง เมื่อ พ.ศ. 2555
นอกจากนั้น วีระศักดิ์ ฟูตระกูล ยังเคยเป็นที่ปรึกษาบริษัท ซีพีออลล์ จำกัด (มหาชน) และเป็นเจ้าของโรงเรียนธำรงวิทย์ เขตพญาไท กรุงเทพมหานคร
งานการเมือง.
วีระศักดิ์ ฟูตระกูล อดีตผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.) ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552 เช่นเดียวกับ พลเอก ประยุทธ์ จันทร์โอชา ต่อมาได้รับแต่งตั้งเป็นสมาชิกสภานิติบัญญัติแห่งชาติ ภายหลังการรัฐประหารในประเทศไทย พ.ศ. 2557 เป็นที่ปรึกษานายกรัฐมนตรี (พลเอก ประยุทธ์ จันทร์โอชา) ในปี พ.ศ. 2557 เป็นผู้ช่วยรัฐมนตรีประจำกระทรวงการต่างประเทศ ในปี พ.ศ. 2558 - 2559 และเป็นรัฐมนตรีช่วยว่าการกระทรวงการต่างประเทศ ในเดือนธันวาคม พ.ศ. 2559
เครื่องราชอิสริยาภรณ์.
วีระศักดิ์ ฟูตระกูล ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
หน่วยความมั่นคงปาเลสไตน์

หน่วยความมั่นคงปาเลสไตน์ (PSS)  เป็นกำลังทหาร และ หน่วยข่าวกรองของรัฐปาเลสไตน์. ในฐานะกองกำลังรักษความปลอดภัย และ ตำรวจ. ขึ้นตรงการบังคับบัญชาโดย ประธานาธิบดี ในฐานะผู้บัญชาการทหารสูงสุดของกองกำลังปาเลสไตน์.
จักรพรรดิอังกัง

จักรพรรดิอังกัง (ค.ศ. 466 — 25 มกราคม ค.ศ. 536) เป็นจักรพรรดิในตำนานองค์ที่ 27 ของญี่ปุ่น อ้างอิงจากการสืบราชสันตติวงศ์ตามประเพณี
ไม่สามารถกำหนดวันที่แน่นอนให้กับพระชนมชีพหรือรัชสมัยของจักรพรรดิองค์นี้ แต่ตามธรรมเนียมถือว่าได้ครองสิริราชสมบัติจาก 10 มีนาคม ค.ศ. 531 ถึง 25 มกราคม ค.ศ. 536
ตำนาน.
รายงานจาก"โคจิกิ" เจ้าชายมางาริ โนะ โอเอะ (ภายหลังคือจักรพรดริอังกัง) เป็นพระราชโอรสองค์โตในจักรพรรดิเคไตผู้ปกครองประเทศในช่วงต้นคริสต์ศตวรรษที่ 6 แม้ว่ามีข้อมูลเกี่ยวกัยพระองค์เพียงเล็กน้อย เมื่อพระองค์มีพระชนมพรรษา 66 พรรษา เคไตจึงสละราชสมบัติให้พระองค์
ตำแหน่งร่วมสมัยของอังกังน่าจะไม่ใช่ "เท็นโน" เนื่องจากนักประวัติศาสตร์ส่วนใหญ่เชื่อว่าตำแหน่งนี้ยังไม่ปรากฏจนกระทั่งรัชสมัยจักรพรรดิเท็มมุและจักรพรรดินีจิโตแต่คาดว่าตำแหน่งในเวลานั้นคือ "ซูเมรามิโกโตะ" หรือ "อาเมโนชิตะ ชิโรชิเมซุ โอกิมิ" (#เปลี่ยนทาง , หมายถึง "กษัตริย์ผู้ยิ่งใหญ่ที่ปกครองใต้สวรรค์" หรืออาจเรียกเป็น หรือ "กษัตริย์ผู้ยิ่งใหญ่แห่งยามาโตะ"
เหตุการณ์สำคัญที่สุดที่บันทึกในรัชสมัยของพระองค์คือการสร้างยุ้งฉางของรัฐจำนวนมากทั่วประเทศญี่ปุ่น ซึ่งบ่งชี้ถึงอำนาจของจักรวรรดิที่แผ่ขยายอย่างกว้างขวางในขณะนั้น
สุสานของอังกังตามธรรมเนียมมีความเกี่ยวข้องกับโคฟุงทากายัตสึกิยามะในฮาบิกิโนะ จังหวัดโอซากะ
ชุติมา บุณยประภัศร

ชุติมา บุณยประภัศร เป็นอดีตรัฐมนตรีช่วยว่าการกระทรวงพาณิชย์ และรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกประยุทธ์ จันทร์โอชา และเป็นอดีตปลัดกระทรวงพาณิชย์ และอดีตคณะกรรมการนโยบายเขตพัฒนาเศรษฐกิจพิเศษ ประธานกรรมการในคณะกรรมการควบคุมสินค้าที่เกี่ยวข้องกับการแพร่ขยายอาวุธที่มีอานุภาพทำลายล้างสูงกรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ 
อดีตรองประธานอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐอดีตประธานอนุกรรมการในคณะอนุกรรมการพิจารณาระบายข้าวอดีตรองประธานอนุกรรมการในคณะอนุกรรมการจัดทำบัญชีข้าวคงเหลือของรัฐ
ประวัติ.
นางสาวชุติมา บุณยประภัศร เป็นคนจังหวัดพระนคร สำเร็จการศึกษาระดับปริญญาตรี รัฐศาสตรบัณฑิต (การคลัง) จากคณะรัฐศาสตร์ จุฬาลงกรณ์มหาวิทยาลัย ระดับปริญญาโทด้านเศรษฐศาสตร์ จากมหาวิทยาลัยเวสเทิร์น มิชิแกน สหรัฐอเมริกา และผ่านการศึกษาอบรมหลักสูตรจากวิทยาลัยป้องกันราชอาณาจักร พ.ศ. 2550
การทำงาน.
นางสาวชุติมา บุณยประภัศร เริ่มเข้ารับราชการในปี 2525 ในตำแหน่งเศรษฐกร ระดับ 3 กรมเศรษฐกิจการพาณิชย์ เคยดำรงตำแหน่งอัคราชทูตที่ปรึกษา สำนักงานพาณิชย์ในต่างประเทศ ณ กรุงบรัสเซลส์ เป็นประธานคณะกรรมการระดับเจ้าหน้าที่อาวุโสอาเซียน 
นางสาวชุติมา บุณยประภัศร เคยดำรงตำแหน่งสำคัญในกระทรวงพาณิชย์ ได้แก่ อธิบดีกรมการค้าภายใน อธิบดีกรมการค้าต่างประเทศ อธิบดีกรมเจรจาการค้าระหว่างประเทศ และเป็นปลัดกระทรวงพาณิชย์ ได้รับการแต่งตั้งจากคณะรัฐมนตรีหลังการรัฐประหารในประเทศไทย พ.ศ. 2557
ผลงานที่สำคัญ เช่น ยกเลิก SG เหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วน[] ในเดือนกุมภาพันธํปี 2562 ส่งผลทำให้อุตสาหกรรมเหล็กในประเทศไทยมีอัตราการผลิตที่ลดลง เพราะนำเข้าเหล็กจากต่างประเทศการดำเนินการให้ประเทศไทยเข้าเป็นสมาชิกองค์การการค้าโลก การเจรจาปัญหาการเปิดตลาดข้าวและการกำหนดโควตาไก่แช่แข็งกับสหภาพยุโรป เป็นต้น
งานการเมือง.
ชุติมา บุณยประภัศร ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในเดือนธันวาคม 2559 ต่อมาในการปรับคณะรัฐมนตรี ชุติมา ได้รับแต่งตั้งให้เป็นรัฐมนตรีช่วยว่าการกระทรวงพาณิชย์
ศักดิ์ศรี ศรีอักษร

ศักดิ์ศรี ศรีอักษร (12 มิถุนายน พ.ศ. 2480 - 15 พฤษภาคม พ.ศ. 2548) เป็นนักร้องลูกทุ่งหญิงรุ่นเก่าชาวไทย มีผลงานเพลงที่สร้างชื่อเสียง ได้แก่เพลง "ผู้ใหญ่ลี"
ประวัติและการศึกษา.
ศักดิ์ศรี ศรีอักษร เกิดที่ย่านวัดป่าน้อย หรือวัดมณีวนาราม อำเภอเมืองอุบลราชธานี จังหวัดอุบลราชธานี เมื่อวันเสาร์ที่ 12 มิถุนายน พ.ศ. 2480 จบการศึกษาชั้นมัธยมศึกษาปีที่ 6 โรงเรียนวิไลพัฒนา พ่วงท้ายด้วยตำแหน่งเทพี งานแห่ต้นเทียนพรรษา
จบการศึกษาจากอุบลฯ "ศักดิ์ศรี" เข้ากรุงเทพฯ มาเป็นครูอนุบาลอยู่พักหนึ่ง เมื่อทราบว่าครู ไพบูลย์ บุตรขัน ลงประกาศแจ้งความต้องการรับสมัครนักร้อง เพื่อคัดเลือกให้บันทึกแผ่นเสียง เธอจึงไปสมัคร และโชว์การร้องเพลง ร้องหมอลำ และการฟ้อน เพื่อเอาชนะใจครู
เข้าวงการ.
ในที่สุด ครูไพบูลย์ก็ให้เธอไปฝึกร้องเพลงอยู่กับ พิพัฒน์ บริบูรณ์ สักระยะหนึ่ง ซึ่ง "พิพัฒน์" นั้น เป็นหุ้นส่วนในการสร้างนักร้องกับครู และในระหว่างรอการบันทึกแผ่นเสียง ความสัมพันธ์ระหว่างสาวอุบลฯ กับนักธุรกิจทำแผ่นเสียงก็สุกงอมถึงขั้นแต่งงานกัน
ปี 2500 "ศักดิ์ศรี" บันทึกเสียงเพลงชุดแรก 3 เพลง คือ "กระถินบนถระถาง" "เหนือฟ้าฝั่งโขง" และ "สาวฝั่งโขง" ซึ่งเป็นผลงานของครูไพบูลย์ และหลังจากนั้นเธอก็เดินสายร้องเพลงไปกับวงดนตรี พิพัฒน์ บริบูรณ์
ระหว่างเดินสายร้องเพลง สองสามีภรรยาได้เก็บประสบการณ์จากการแสดงลำกลอน ซึ่งมีนำเอาเรื่องราวของชายชาวอีสานชื่อ "ลี" มีตำแหน่งเป็นผู้ใหญ่บ้านมาเล่นล้อเลียน ทำให้พิพัฒน์นำพล็อตนี้มาเขียนเป็นเพลง "ผู้ใหญ่ลี" ในภายหลัง
จากปี พ.ศ. 2502-พ.ศ. 2504 ทุกครั้งที่วงพิพัฒน์ บริบูรณ์ เปิดวิกทำการแสดงที่ใด "ศักดิ์ศรี" ก็จะออกมาร้องเพลง "ผู้ใหญ่ลี" และได้รับการตอบรับจากแฟนกันล้นหลาม โดยเฉพาะข้าราชการสายปกครองที่ถูกพูดในเนื้อหาของเพลงดังกล่าว
เมื่อหยั่งกระแสจนมั่นใจแล้ว พิพัฒน์จึงให้ภรรยาบันทึกแผ่นเสียงเพลง "ผู้ใหญ่ลี" และตัวเขาใช้นามปากกา "อิง ชาวอีสาน" ในการแต่งคำร้อง ตอนแรกเขาสั่งตัดแผ่นออกขาย 300 แผ่น ปรากฏว่าขายหมดเกลี้ยงภายในเวลาอันรวดเร็ว
ความโด่งดังของเพลง "ผู้ใหญ่ลี" ทำให้ไนต์คลับชื่อดังของกรุงเทพฯ เปิดโอกาสให้ "ศักดิ์ศรี" ได้เข้าไปร้องขับกล่อมแขกเหรื่อ ไม่ว่าจะเป็น "มอนติคาร์โล" "แมนดาริน" และ "โลลิต้า"
นอกจากนี้ นักร้องสาวชาวอุบลฯ ก็ได้รับเป็นนางเอกหนังไทยให้กับ "อุษาฟิล์ม" ในปี 2507 เรื่อง "ลูกสาวผู้ใหญ่ลี" โดยเธอแสดงเป็นลูกสาวผู้ใหญ่ลี และ ดอกดิน กัญญามาลย์ รับบทเป็น "ผู้ใหญ่ลี"
หลายปีต่อมา กระแสผู้ใหญ่ลีซาความนิยมลง พิพัฒน์ก็ได้เปลี่ยนทำนองเพลงโดยใช้จังหวะวาทูซี่ ชื่อเพลง "ผู้ใหญ่ลีวาทูซี่" และศักดิ์ศรีเป็นผู้ขับร้องเช่นเคย และอีกไม่กี่ปีถัดมา ถึงจุดอิ่มตัวของชีวิตการร้องเพลง พิพัฒน์และศักดิ์ศรีจึงยุบวงดนตรี
บั้นปลาย.
ศักดิ์ศรี ศรีอักษร ในวัย 68 ปี เสียชีวิตด้วยโรคความดันโลหิตและโรคชราเมื่อปี พ.ศ. 2548 โดยครอบครัวได้นำศพไปประกอบพิธีที่วัดสะพานใหม่ดินแดน ฌาปนกิจในวันเสาร์ที่ 4 มิถุนายน พ.ศ. 2548 เวลา 16.00 น.
จักรพรรดิเซ็งกะ

จักรพรรดิเซ็งกะ (ค.ศ. 466 — 15 มีนาคม ค.ศ. 539) เป็นจักรพรรดิในตำนานองค์ที่ 28 ของญี่ปุ่น ตามลำดับการสืบทอด
ไม่สามารถกำหนดวันที่แน่นอนสำหรับพระราชประวัติหรือรัชสมัยของจักรพรรดิองค์นี้ แต่เพื่อความสะดวกจึงจัดให้ครองราชย์ในวันที่ 25 มกราคม ค.ศ. 536 ถึง 15 มีนาคม ค.ศ. 539
รายงานตามตำนาน.
เซ็งกะถือว่าครองราชย์ในช่วงต้นคริสต์ศตวรรษที่ 6 แต่ข้อมูลเกี่ยวกับพระองค์ยังมีน้อย และข้อมูลอื่น ๆ ที่มีให้สำหรับการตรวจสอบและศึกษาเพิ่มเติมก็ไม่เพียงพอ
เมื่อจักรพรรดิอังกังสวรรคต พระองค์ไม่มีลูกหลาน และสายสืบทอดจึงผ่านไปยังพระอนุชานาม เจ้าชายฮิโนกูมะ โนะ ทากาตะ  ผู้ภายหลังรู้จักกันในนาม จักรพรรดิเซ็งกะ จักรพรรดิเซ็งกะขึ้นครองราชย์ตอนเข้าสู้วัยชราแล้ว และกล่าวกันว่ารัชสมัยของพระองค์กินเวลาแค่สามปี
ในรัชสมัยของพระองค์ โซงะ โนะ อินาเมะเชื่อกันว่าเป็น"โอมิ" (หรือ "โอโอมิ", "Great Minister") คนแรกที่ได้รับการยืนยันตัวตน
ตามธรรมเนียม จักรพรรดิได้รับการเคารพบูชาที่ศาลเจ้าชินโต ("misasagi") ที่นาระ สำนักพระราชวังหลวงระบุที่ตั้งสุสานของเซ็งกะ โดยมีชื่อเรียกอย่างเป็นทางการว่า "มูซะ โนะ สึกิซากะ โนะ เอะ โนะ มิซาซางิ"
จักรพรรดิโคบุง

จักรพรรดิโคบุง (ป. ค.ศ. 648 – 21 สิงหาคม ค.ศ. 672) เป็นจักรพรรดิญี่ปุ่นองค์ที่ 39 ตามลำดับการสืบราชบัลลังก์แบบดั้งเดิม
รัชสมัยของจักรพรรดิโคบุงอยู่เพียงไม่กี่เดือนใน ค.ศ. 672
เรื่องราวแบบดั้งเดิม.
จักรพรรดิโคบุงได้รับการสถาปนาให้เป็นจักรพรรดิพระองค์ที่ 39 โดยรัฐบาลเมจิใน ค.ศ. 1870 และนับตังแต่ช่วงปลายคริสต์ศตวรรษที่ 19 พระองค์เป็นทีู่้จักจากพระนามหลังสวรรคตที่นักวิชาการยุคเมจิตั้งให้
ใน่ชวงพระชนม์ชีพ พระองค์รู้จักกันในพระนาม เจ้าชายโอโตโมะ (大友皇子, "Ōtomo no ōji") โดยเป็นพระราชโอรสองค์โปรดของจักรพรรดิเท็นจิ และเป็นบุคคลแรกที่ได้รับบรรดาศักดิ์ "ไดโจไดจิง"
พระมเหสีและพระราชโอรสธิดา.
พระมเหสี: เจ้าหญิงโทจิ (十市皇女) พระราชธิดาในจักรพรรดิเท็มมุ
พระมเหสี: ฟูจิวาระ โนะ มิมิโมโตจิ (藤原耳面刀自) ธิดาในฟูจิวาระ โนะ คามาตาริ
จักรพรรดิโคบุงยังมีพระราชโอรสนามว่าเจ้าชายโยตะ (興多王) กับพระมเหสีไม่ทราบพระนาม
บาราดา

แม่น้ำบาราดา (/ ALA-LC: "Baradá") เป็นแม่น้ำสายหลักของกรุงดามัสกัส เมืองหลวงของประเทศซีเรีย คำว่า บาราดา น่าจะมาจากคำว่า barid ที่มีความหมายว่า "หนาว" ในภาษาอาหรับ ส่วนในภาษากรีกโบราณมีความหมายว่า "ธารน้ำสีทอง"
แม่น้ำบาราดา ประสบปัญหาน้ำแล้งมาหลายทศวรรษ อันเนื่องมาจากอัตราปริมาณน้ำฝนที่น้อยและการเพิ่มขึ้นของประชากร ยังประสบปัญหามลพิษ โดยเฉพาะในช่วงฤดูร้อน ที่แทบไม่มีน้ำไหลหรือไหลน้อย
กรมปรึกษาราชบัลลังก์

กรมปรึกษาราชบัลลังก์ ("กฺรุมปรึกฺสาราชปลฺลังฺก") เป็นองค์คณะบุคคลจำนวน 9 คนของประเทศกัมพูชาซึ่งมีหน้าที่คัดเลือกผู้ขึ้นเสวยราชสมบัติเป็นพระมหากษัตริย์แห่งกัมพูชา ตั้งขึ้นตามรัฐธรรมนูญแห่งพระราชอาณาจักรกัมพูชาเมื่อวันที่ 24 กันยายน พ.ศ. 2536 ประกอบด้วยนายกรัฐมนตรีแห่งพระราชอาณาจักรกัมพูชา, ประธานรัฐสภาแห่งพระราชอาณาจักรกัมพูชา, รองประธานรัฐสภาแห่งพระราชอาณาจักรกัมพูชาคนที่ 1 และคนที่ 2, ประธานพฤฒสภาแห่งพระราชอาณาจักรกัมพูชา, รองประธานพฤฒสภาแห่งพระราชอาณาจักรกัมพูชาคนที่ 1 และคนที่ 2, สมเด็จพระสังฆราชฝ่ายคณะสงฆ์มหานิกาย, และสมเด็จพระสังฆราชฝ่ายคณะสงฆ์ธรรมยุติกนิกาย
หลังจากการก่อตั้งในปี พ.ศ. 2536 กรมนี้มิได้ปฏิบัติหน้าที่ใด ๆ อีก จนกระทั่งได้ปฏิบัติหน้าที่อีกครั้งเมื่อเดือนตุลาคม พ.ศ. 2547 ในการกราบบังคมทูลอัญเชิญพระบาทสมเด็จพระบรมนาถ นโรดม สีหมุนีขึ้นเสวยราชสมบัติเป็นพระมหากษัตริย์พระองค์ใหม่
การลงคะแนนคัดเลือกผู้ขึ้นเสวยราชสมบัติในที่ประชุมกรม ใช้การลงคะแนนลับในหีบบัตรเลือกตั้งโดยสมาชิกกรมทั้ง 9 คน
ผู้มีสิทธิ์ในการสืบราชสันตติวงศ์.
พระมหากษัตริย์แห่งพระราชอาณาจักรกัมพูชาจะต้องเป็นสมาชิกในพระราชวงศ์กัมพูชา ซึ่งมีพระชนมายุตั้งแต่ 30 พรรษาขึ้นไป และสืบเชื้อสายมาจากราชสกุลวงศ์ของสมเด็จพระหริรักษ์รามมหาอิศราธิบดี (พระองค์ด้วง) หรือพระบาทสมเด็จพระนโรดม บรมรามเทวาวตาร หรือพระบาทสมเด็จพระสีสุวัตถิ์ ปัจจุบันมีเจ้านายผู้มีสิทธิ์ในการสืบราชสันตติวงศ์ของกัมพูชาชั้นแรกสุดจำนวน 3 พระองค์ ได้แก่
หมายเหตุ: พระองค์เจ้าสีสุวัตถิ์ ชีวันฤทธิ์ (ประสูติ พ.ศ. 2510) และพระองค์เจ้าสีสุวัตถิ์ วชิราวุธ (ประสูติ พ.ศ. 2516) ซึ่งเป็นพระนัดดาของพระบาทสมเด็จพระนโรดม สีหนุ (โดยทรงเป็นพระโอรสในสมเด็จพระสีสุวัตถิ์ ชีวันมุนีรักษ์ พระราชโอรสในพระบาทสมเด็จพระสีสุวัตถิ์ มุนีวงศ์ และสมเด็จพระเรียมนโรดม บุปผาเทวี พระราชธิดาในพระบาทสมเด็จพระนโรดม สีหนุ) ทรงเป็นเชื้อสายของพระบาทสมเด็จพระสีสุวัตถิ์ ซึ่งมีสิทธิ์ในการสืบราชสันตติวงศ์ของกัมพูชาชั้นแรกสุดเช่นกัน
ค้างคาวหางอิสระเม็กซิโก

ค้างคาวหางอิสระเม็กซิโก หรือ ค้างคาวหางอิสระบราซิล (ชื่อวิทยาศาสตร์: "Tadarida brasiliensis") เป็นค้างคาวขนาดกลางชนิดหนึ่ง จำพวกค้างคาวกินแมลง อาศัยอยู่ในทวีปอเมริกา
เป็นสัตว์ที่บินได้เร็วที่สุดในโลก จากการศึกษาของนักวิทยาศาสตร์พบว่า สามารถบินได้เร็วถึงประมาณ 100 กิโลเมตร/ชั่วโมง โดยขนานหรือเป็นแนวนอนไปกับพื้น โดยพบตัวหนึ่งที่ทำความเร็วสูงสุดถึง 160 กิโลเมตร/ชั่วโมง นับว่าทำลายสถิติความเร็วที่สุดในโลกของนกแอ่นที่เร็วประมาณ 112 กิโลเมตร/ชั่วโมง อีกทั้งนกแอ่นยังต้องใช้แรงดึงดูดและลมช่วยในการบินด้วย แต่ค้างคางชนิดนี้กลับไม่ต้อง
ทั้งนี้เนื่องจากความที่เป็นค้างคาวที่ลำตัวเรียบลื่นเป็นมัน ปีกแคบ และสามารถกางปีกได้ยาวกว่าค้างคาวชนิดอื่น ๆ โดยสามารถกางได้ยาวถึง 28 เซนติเมตร (11 นิ้ว)
ชิงรัก ริษยา

ชิงรัก ริษยา เป็นละครโทรทัศน์ไทยแนวประโลมโลกและระทึกขวัญที่ออกอากาศในปี พ.ศ. 2560 ผลิตโดย เดอะ วัน เอ็นเตอร์ไพรส์ และ รีไมน์ เค (Remind K) โดยมี ปรารถนา บรรจงสร้าง เป็นผู้จัด สร้างจากบทประพันธ์ พิษรักเพลิงปรารถนา ของ เพ็ญศิริ เขียนบทโทรทัศน์โดย ปณิตา นิตธิสิทธิ์ กำกับการแสดงโดย รอน บรรจงสร้าง นำแสดงโดย ธนา สุทธิกมล,อรจิรา แหลมวิไล,มารี เบิร์นเนอร์,กรณ์ ศิริสรณ์,ภัณฑิลา วิน ปานสิริธนาโชติ และ เบญจศิริ วัฒนา และนักแสดงอื่นๆ อีกมากมาย ออกอากาศทุกวันพุธ–พฤหัสบดี เวลา 20.30–21.50 น. ทางช่องวัน 31 ตั้งแต่วันพุธที่ 4 มกราคม – วันพฤหัสบดีที่ 9 มีนาคม พ.ศ. 2560
แต่เดิมแผนงานของละครเรื่องนี้รวมไปถึงระหว่างการถ่ายทำยังได้ใช้ชื่อว่า พิษรักเพลิงปรารถนา ต่อมาก่อนที่จะเปลี่ยนชื่อเรื่องมาใช้ชื่อว่า ชิงรัก ริษยา ในช่วงที่ใกล้จะออกอากาศในที่สุด
การตอบรับ.
ละครเรื่องนี้ได้รับกระแสการตอบรับที่ดีและพูดถึงเนื้อหาที่รุนแรงดุเด็ดเผ็ดร้อนของละครในสังคมวงกว้าง โดยเฉพาะกระแสจากโลกออนไลน์ทั้ง พันทิป และ เฟซบุ๊กของช่องวัน 31 รวมไปถึงจำนวนการรีทวีตในแต่ละครั้งผ่านทางทวิตเตอร์ ในแต่ละวันที่ละครออกอากาศ และยังรวมไปถึงการวิพากษ์วิจารณ์แสดงความคิดเห็นของละครที่ออกอากาศไปในแต่ละตอนที่ดุเด็ดเผ็ดมันส์และรุนแรงขึ้นทุกขณะในแต่ละตอนที่ออกอากาศ
จักรพรรดิเท็มมุ

จักรพรรดิเท็มมุ (ป. ค.ศ. 631 – 1 ตุลาคม ค.ศ. 686) เป็นจักรพรรดิญี่ปุ่นองค์ที่ 40 ตามลำดับการสืบราชบัลลังก์แบบดั้งเดิม พระองค์ขึ้นครองราชย์หลังสงครามจินชินที่กองทัพของพระองค์เอาชนะกองทัพของจักรพรรดิโคบุง เท็มมุครองราชย์ใน ค.ศ. 673 จนกระทั่งสวรรคตใน ค.ศ. 686 ท่ามกลางยุคอาซูกะตอนปลาย 
ในรัชสมัยของพระองค์ เท็มมุทรงดำเนินการปฏิรูปทางการเมืองและการทหาร รวบอำนาจจักรวรรดิและการปกครองไว้ที่ศูนย์กลาง นโยบายต่างประเทศของพระองค์เอื้อประโยชน์ต่ออาณาจักรชิลลาของเกาหลี ขณะที่กำลังตัดสัมพันธ์ทางการทูตกับจีนสมัยราชวงศ์ถัง พระองค์ทรงใช้โครงสร้างทางศาสนาเพื่อเสริมสร้างอำนาจจักรวรรดิ โดยสร้างวัดและอารามพุทธหลายแห่ง รวมทั้งเสริมสร้างความสัมพันธ์กับศาลเจ้าอิเซะ จักรพรรดินีจิโตครองราชย์ต่อจากพระองค์
คู่คอง

"คู่คอง" เป็นซิงเกิลและเพลงประกอบละคร "นาคี" ของก้อง ห้วยไร่ เจ้าของเพลงฮิต “ไสว่าสิบ่ถิ่มกัน” สังกัดค่ายเพลงแชนเดอเลียร์มิวสิก ประพันธ์คำร้องและแต่งทำนองโดย ก้อง ห้วยไร่ และเรียบเรียงโดย นะโม โมรา ออกจำหน่ายในวันที่ 22 กันยายน พ.ศ. 2559 โดยเป็นเป็นเพลงรักภาษาอีสาน พูดถึงความรัก คำว่า "คอง" ซึ่งหมายถึงการรอคอย
ก้อง ห้วยไร่ เริ่มแต่งเพลงจากคำชักชวนของผู้กำกับละครพงษ์พัฒน์ วชิรบรรจง เพื่อประกอบละคร เขียนเสร็จภายใน 3 ชั่วโมง ซึ่งถือว่าไม่เร็ว
ในปี พ.ศ. 2559 เพลง "คู่คอง" ได้ถูกนำไปขับร้องใหม่โดย ไข่มุก รุ่งรัตน์ ซึ่งเรียบเรียงโดย พิทยา พูลดาวทอง
การตอบรับ.
เพลง "คู่คอง" ได้ติดอันดับชาร์ทเพลง 1 ของ JOOX ทั้งชาร์ต JOOX Top 100 Chart ,JOOX Top Top 50 เพลงไทยสากล และ JOOX Top Top 50 เพลงลูกทุ่ง และสร้างปรากฏการณ์แต่งเพลงละครที่มียอดคนดูใน Youtube ถึง 1,000,000 วิว 3 วัน
ยูไนเต็ดคิงดอมแชมเปียนชิปทัวร์นาเมนต์ (2017)

ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์ (2017) (WWE United Kingdom Championship Tournament (2017)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 15 และ 16 มกนาคม ค.ศ. 2017 ที่ เอ็มเพรส บอลรูม แบล็กพูล มณฑลแลงคาสเชอร์ ประเทศอังกฤษ ซึ่งผู้ชนะเพียงหนึ่งเดียวจากทั้งหมด 18 คนจะได้เป็นแชมป์ดับเบิลยูดับเบิลยูอี ยูไนเต็ดคิงดอมแชมเปียนชิปคนแรก
ผลการปล้ำ.
รอบทัวร์นาเมนต์.
<onlyinclude></onlyinclude>
สันติ ดวงสว่าง

สันติ ดวงสว่าง ชื่ออื่น เสน่ห์ สุดหล่อ,กำธร เทวดา หรือชื่อเดิม จเร ภู่ทอง (10 มกราคม พ.ศ. 2511 – 4 พฤศจิกายน พ.ศ. 2559) เจ้าพ่อเพลงหวานที่มีผลงานเพลงดังมากมาย เช่น จูบไม่หวาน, ถอนคำสาบาน, รักนี้มีกรรม, น้ำกรดแช่เย็น, ลูกชาวบ้าน
ประวัติ.
สันติ ดวงสว่าง หรือชื่อเดิม จเร ภู่ทอง เกิดเมื่อวันที่ 10 มกราคม พ.ศ. 2511 เป็นคนหมู่ที่ 6 ตำบลท่าเยี่ยม อำเภอสากเหล็ก จังหวัดพิจิตร (ขณะนั้นยังเป็นส่วนหนึ่งของอำเภอเมืองพิจิตร) เป็นบุตรของ นายจำรูญ ภู่ทอง และนางวรรณา ศรีประเสริฐ พ่อแม่มีอาชีพทำนา เดิมทีคุณแม่เป็นช่างเสริมสวย โดยเป็นลูกคนสุดท้องในจำนวนพี่น้องทั้งหมด 5 คน ชอบร้องเพลงมาตั้งแต่สมัยเด็ก เดินสายสมัครร้องเพลงตามงานต่าง ๆ ไม่ว่าเล็กหรือใหญ่ทั้งในจังหวัดและต่างจังหวัด และมักได้รับรางวัลชนะเลิศแทบทุกครั้ง
จนต่อมาเมื่อปี 2529 แอ๊ด เทวดา ได้เห็นแววพรสวรรค์ของสันติ จึงชวนสันติไปอัดเสียงในเพลงแรกของเขาคือเพลง "แม่จ๋าพ่ออยู่ไหน" ตั้งแต่ตอนนั้นสันติมีความมั่นใจในฝีมือการร้องเพลงมากขึ้นจึงได้ไปร้องเพลงในห้องอาหารที่แม่กลอง จนกระทั่งได้ไปสมัครประกวดร้องเพลงในรายการลูกทุ่งสิบทิศ ทางช่อง 5 และได้เข้าฝากเนื้อฝากตัวกับครู"มนต์ เมืองเหนือ"และได้นำเพลงเก่ามารีมาตส์เตอร์เช่นเพลง จูบไม่หวาน ที่ทำให้เขาโด่งดังและเขาเป็นนักร้องลูกทุ่งคนแรกในค่ายอาร์เอสและเป็นนักร้องคนแรกในโครงการอัลบั้ม "ท็อปฮิตลูกทุ่งมาตรฐาน" ในโครงการนี้เขาทำไว้มากที่สุดถึง "24 อัลบั้ม" เขาเป็นนักร้องที่เขาห้องอัดร้องเพลงวันละ 20-30 เพลงต่อวันเลยทีเดียว และเขายังได้รับรางวัลในบทเพลง"ดวงดาวชาวนา"อีกด้วย จึงทำให้เป็นที่รู้จักของคนทั่วไปและกลายมาเป็นเจ้าพ่อเพลงหวานจนถึงทุกวันนี้
บั้นปลายชีวิตสันติได้ทำค่ายเพลงไว้ค่ายหนึ่งตามที่ฝันนั้นคือค่าย "รวงข้าวเรคคอร์ด" ก่อนเสียชีวิตสันติ ดวงสว่างได้บันทึกเพลงเอาไว้กับค่ายแสงรวีนั้นคือเพลง รักสาวม.2, เดือนจ๋า, ไอ้หนุ่มนาดอน, ลาสาวเข้าโบสถ์, อดีตรักงานงิ้ว และ คำสุดท้าย
สันติ ดวงสว่างป่วยเป็นโรคเบาหวานและโรคไตอันเนื่องมาจากการขาดยาและไม่ได้รับการพักผ่อน โดยก่อนหน้านั้น 1 ปีสันติเคยประสบอุบัติเหตุบนท้องถนน อาการกำเริบหนักช่วงปลายเดือนตุลาคม 2559 และเสียชีวิตอย่างสงบด้วยอาการเส้นเลือดในสมองแตกเมื่อวันที่ 4 พฤศจิกายน พ.ศ. 2559 รวมอายุได้ 48 ปี ได้สวดพระอภิธรรมบำเพ็ญกุศล ณ วัดมูลจินดาราม จังหวัดปทุมธานี เป็นเวลา 5 วัน ก่อนจะนำศพกลับไปบำเพ็ญกุศล ณ วัดท่าคล้อ จังหวัดพิจิตร บ้านเกิด และมีพิธีพระราชทานเพลิงศพเมื่อวันที่ 12 กุมภาพันธ์ พ.ศ. 2560 ณ วัดท่าคล้อ อำเภอสากเหล็ก จังหวัดพิจิตร
ดาบทะลุฟ้า ฟัดทะลุเวลา

ดาบทะลุฟ้า ฟัดทะลุเวลา  เป็นภาพยนตร์กำลังภายในที่ออกฉายในปี ค.ศ. 2005 ดำเนินงานสร้างโดยเฉินหลง นำแสดงโดยเฉินหลง, เหลียง เจียฮุย, คิม ฮี ซอน, มัลลิกา เซราวัต
เนื้อเรื่องย่อ.
221 ปีก่อนคริสตกาล จิ๋นซีฮ่องเต้ จักรพรรดิ์องค์แรกของจีน ได้เริ่มสร้างหลุมศพของตัวเองขึ้น ด้วยหยาดเหงื่อของแรงงานกว่า 700,000 ชีวิต สุสานสุดยิ่งใหญ่นี้เสร็จสมบูรณ์ในอีก 37 ปีต่อมา ว่ากันว่าเพื่อเก็บความลับเรื่องสุสาน แรงงานทั้งหมดถูกฝังทั้งเป็น พร้อมกับของจักรพรรดิ์ ไม่มีใครรอดชีวิตแม้แต่คนเดียว… สองพันปีต่อมา บรรดานักประวัติศาสตร์ นักขุดค้นสุสาน และนักผจญภัยจำนวนมาก เดินทางมาที่สุสานเพื่อค้นหาหลุมศพจิ๋นซี และของมีค่าที่ฝังอยู่ แต่ไม่มีใครสักคนที่สามารถหาทางเข้าสู่สุสานได้ ทรัพย์สินเลอค่า รวมทั้งยาวิเศษขององค์จักรพรรดิ์ จึงยังคงอยู่ จนกระทั่ง… แจ๊ค นักโบราณคดีผู้กล้าหาญ และ วิลเลี่ยม นักวิทยาศาสตร์สุดทะเยอทะยาน พวกเขาออกผจญภัยร่วมกัน โดยไม่นึกฝันว่า การเดินทางครั้งนี้ จะนำไปสู่การค้นพบทางประวัติศาสตร์อันยิ่งใหญ่ การผจญภัยเริ่มขึ้นที่เมืองดาศาร์ ประเทศอินเดีย ที่นั่น ทั้งคู่ไปสะดุดเอาดาบโบราณแห่งราชวงศ์ฉิน และพลอยวิเศษ ที่สามารถต้านแรงโน้มถ่วงโลกได้ ของเหล่านี้ไม่เพียงนำทั้งคู่สู่ทางเข้าสุสาน แต่ยัง ทำให้แจ๊คทะลุมิติเวลา ไปพบตนเองในชาติที่แล้วด้วย แจ๊คได้เห็นตนเองเป็น เหม็งยี่ แม่ทัพผู้กล้าแห่งราชวงศ์ฉิน เหม็งยี่ตกหลุมรัก อ๊กซู พระสนมขององค์จักรพรรดิ์ ขณะต้องทำสงครามกับกบฎ ซึ่งโอกาสชนะลางเลือน เหม็งยี่ยังต้องเลือกระหว่างความรักกับความภักดีด้วย เมื่อกลับมายังโลกปัจจุบัน ความลับของจักรพรรดิ์ผู้ยิ่งใหญ่กำลังจะถูกเปิดเผย หลังจากผ่านป้อมปราการ ที่เต็มไปด้วยกับดักสุดอันตราย สองนักผจญภัยก็เข้าไปยังพระราชวังสวรรค์ได้สำเร็จ และที่นั่น แจ๊คก็ได้เผชิญหน้ากับอดีตชาติของตนเองอีกด้วย...
การนำมาสร้างเป็นละครโทรทัศน์.
ในวันที่ 7 มกราคม ค.ศ. 2010 ทางช่อง CCTV-8 ของจีน ได้สร้างละครโทรทัศน์ มีความยาว 50 ตอน โดยละครเรื่องนี้ใช้ชื่อว่า"The Myth" เช่นกัน (ชื่อในไทยคือ ผ่าทะลุฟ้า รักทะลุมิติ) โดยมี เฉินหลง เป็นโปรดิวเซอร์ และมีสแตนลีย์ ตงเป็นผู้ดำเนินการสร้าง โดยละครเรื่องนี้มีเนื้อหาที่ไม่เหมือนกับในภาพยนตร์
แค่ได้เป็นคนสุดท้ายที่เธอคิดถึง

แค่ได้เป็นคนสุดท้ายที่เธอคิดถึง เป็นซิงเกิลของวงพอส ในปี พ.ศ. 2559 โดยเป็นการเปิดตัวครั้งแรกของ เฟ้นท์-ประภาพ ตันเจริญ ได้เข้ามาเป็นนักร้องนำคนใหม่แทน โจ้ - อัมรินทร์ เหลืองบริบูรณ์ อดีตนักร้องนำของวง ที่เสียชีวิตเมื่อปี พ.ศ. 2545 หลังจากการได้รับเลือกให้เป็นนักร้องนำคนใหม่ในกิจกรรม PAUSE PLAY AGAIN โดยวงพอส ในปี พ.ศ. 2559 แต่งเนื้อร้อง - ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย พลกฤษณ์ อินทรสมบัติ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์
เพลง แค่ได้เป็นคนสุดท้ายที่เธอคิดถึง ได้ออกจำหน่ายครั้งแรกในวันที่ 13 ตุลาคม 2559 โดยเผยแพร่ไว้ในยูทูบแซลแนลของมีเรคคอร์ดส ก่อนที่มีการแถลงสำนักพระราชวังเรื่อง พระบาทสมเด็จพระปรมินทรมหาภูมิพลอดุลยเดชสวรรคต
ส่วนมิวสิกวิดีโอนี้เผยแพร่ครั้งแรกในวันที่ 15 ธันวาคม พ.ศ. 2559
การตอบรับ.
เพลง แค่ได้เป็นคนสุดท้ายที่เธอคิดถึง ติดอันดับสูงสุด 10 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 ตุลาคม พ.ศ. 2559 ที่มีคนดาวน์โหลดมากที่สุด
โรงเรียนเมืองพัทยา 9 (วัดโพธิสัมพันธ์)

โรงเรียนเมืองพัทยา 9 (วัดโพธิสัมพันธ์) - Pattaya City 9 School (Wat phothisamphan) เป็นโรงเรียนที่ตั้งอยู่ในเขตวัดโพธิสัมพันธ์ เมืองพัทยา ตำบลนาเกลือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา
ประวัติ.
โรงเรียนเมืองพัทยา 9 (วัดโพธิสัมพันธ์) ตั้งขึ้นเมื่อวันที่ 2 กันยายน พ.ศ. 2498 เป็นโรงเรียนที่อำเภอตั้งขึ้นตามพระราชบัญญัติประถมศึกษา ด้วยความอุปการะของ พระครูโพธิสารประสาธน์ (หลวงพ่อบุญมี อคฺคปุญฺโญ) อดีตเจ้าอาวาสวัดโพธิสัมพันธ์ พร้อมทั้งทั้งประชาชนได้ขอจัดตั้งโรงเรียนข้น โดยใช้ศาลาการเปรียญของวัดโพธิสัมพันธ์ เปิดเรียนครั้งแรก และทางราชการให้นามโรงเรียนว่า " โรงเรียนวัดโพธิสัมพันธ์ "
โรงเรียนนี้เดิมสังกัดกรมสามัญศึกษา กระทรวงศึกษาธิการ ต่อมาได้โอนไปขึ้นอยู่กับองค์การบริหารส่วนจังหวัดชลบุรี เมื่อ พ.ศ. 2509 และในวันที่ 29 พฤศจิกายน พ.ศ. 2521 ทางราชการได้ยกฐานะสุขภิบาลนาเกลือเป็นเมืองพัทยา โรงเรียนจึงโอนมาสังกัดสำนักบริหารการศึกษาท้องถิ่น กรมการปกครองกระทรวงมหาดไทย ปัจจุบันคือ กรมส่งเสริมการปกครองท้องถิ่นกระทรวงมหาดไทย ได้นามโรงเรียนใหม่ว่า " โรงเรียนเมืองพัทยา 9 (วัดโพธิสัมพันธ์) " ซึ่งดำรงอยู่ได้ด้วยเงินงบประมาณแผ่นดิน และด้วยความอุปการะของเจ้าอาวาสวัดโพธิสัมพันธ์จนถึงปัจจุบันคือท่านพระครูปัญญาพัฒนาภรณ์ (หลวงพ่อปัญญา ปุญฺญจโย)
ดาวคะนอง (ภาพยนตร์)

ดาวคะนอง (By the time it gets dark) เป็นภาพยนตร์ไทย กำกับโดยอโนชา สุวิชากรพงศ์ นำแสดงโดยวิศรา วิจิตรวาทการ, อารักษ์ อมรศุภศิริ, อภิญญา สกุลเจริญสุข, เพ็ญพักตร์ ศิริกุล, รัศมี เผ่าเหลืองทอง และ อัจฉรา สุวรรณ์ เริ่มฉายรอบปฐมทัศน์โลกที่โลการ์โน ประเทศสวิตเซอร์แลนด์ หลังจากนั้นออกฉายที่ประเทศเกาหลีใต้, อังกฤษ, แคนาดา และฮ่องกง ฯลฯ ส่วนในประเทศไทย อโนชาเลือกจะจัดฉายหนังรอบพิเศษสำหรับแขกรับเชิญเฉพาะกลุ่มในคืนวันที่ 6 ตุลาคม พ.ศ. 2559 เพื่อรำลึกถึงวาระครบรอบ 40 ปี เหตุการณ์ 6 ตุลาคม 2519 และฉายรอบปกติ 8 ธันวาคม พ.ศ. 2559 "ดาวคะนอง" ได้รับทุนสนับสนุน Prince Claus Film Fund Award และ Hubert Bals Plus Europe จากประเทศเนเธอร์แลนด์ ทุนไทยเข้มแข็ง จาก กระทรวงวัฒนธรรม และทุน Doha Film Fund จากประเทศกาตาร์
ชื่อของภาพยนตร์ไม่ได้เกี่ยวข้องกับดาวคะนองในเขตจอมทอง ผู้สร้างเห็นว่า เมื่อขับรถขึ้นไปทางด่วนมักจะเห็นป้ายดาวคะนองเสมอ จึงเปรียบดาวคะนองเป็นเหมือนทางผ่าน และอีกนัยยะหนึ่ง หมายถึงคน ซึ่งทุกคนก็เป็นดาวในตัวเอง อโนชาเริ่มเขียนบทภาพยนตร์ร่างแรกของ "ดาวคะนอง" ตั้งแต่ปี 2552 หลังจากเสร็จสิ้นจากภาพยนตร์ขนาดยาวเรื่องแรกของตนเองเรื่อง "เจ้านกกระจอก" โดย "ดาวคะนอง" เป็นภาพยนตร์ที่ว่าด้วยการเมืองในเดือนตุลาคม
ภาพยนตร์ เล่าเรื่องภาวะที่เกี่ยวข้องกันอย่างหลวม ๆ ระหว่างตัวละครหลากหลายกลุ่ม ได้แก่ ผู้กำกับภาพยนตร์หญิงและผู้เป็นแรงบันดาลใจของเธอ ซึ่งเคยเป็นอดีตนักศึกษา นักกิจกรรมในทศวรรษ 2510, บริกรสาวผู้เปลี่ยนงานอยู่เป็นประจำ และนักแสดงชาย หญิงคู่หนึ่ง
"มติชนสุดสัปดาห์" วิจารณ์ว่า "หนังของอโนชากลับจัดวาง “เรื่องเล่า” หลาย ๆ ชั้น ไว้อย่างกระจัดกระจาย ปราศจากระบบระเบียบ จนกลายเป็น “องค์ขาด” ซึ่งไม่สามารถบอกเล่าถึง “ภาพรวม” ของประวัติศาสตร์หน้าไหนหรือการต่อสู้ใด ๆ ได้อย่างชัดเจน" "อะเดย์" พูดในทำนองคล้าย ๆ กันว่าภาพยนตร์ "เหมือนเศษของดาวที่แตกกระจายเป็นเสี่ยง ๆ จนไม่ง่ายนักที่จะทำความเข้าใจ แต่เศษเสี้ยวนี้จะเข้าไปสร้างผลกระทบให้เกิดขึ้นในจิตใจคนดูแตกต่างกัน ขึ้นอยู่กับประสบการณ์ ความเข้าใจเรื่องสังคมไทยในหลายมิติ ทั้งประวัติศาสตร์การเมือง เศรษฐกิจ ระบบทุนนิยมและความล่องลอยของมนุษย์เมือง"
"ดาวคะนอง" ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 26 มากที่สุด และได้รับรางวัลในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม ลำดับภาพยอดเยี่ยม อีกทั้งยังเป็นตัวแทนประเทศไทยเพื่อเข้าชิงรางวัลออสการ์ สาขาภาพยนตร์ต่างประเทศยอดเยี่ยมครั้งที่ 90 
ภาพยนตร์ได้นำมาฉายใหม่อีกครั้งในช่วงไล่เลี่ย เหตุการณ์ 6 ตุลา เมื่อปี 2560 ที่ Doc Club Theater Warehouse 30 ซ.เจริญกรุง 30 ก่อนจะถูกระงับฉาย ทางด้าน อโนชา สุวิชากรพงศ์ ผู้กำกับภาพยนตร์ได้โพสต์ลงเฟซบุ้กส่วนตัวว่าถูกฝ่ายเจ้าหน้าที่งดฉาย โดยให้เหตุผลว่า มีความสุ่มเสี่ยงไม่เหมาะสมต่อช่วงเวลา
อะราวด์อัสเอนเตอร์เทนเมนต์

อะราวด์อัสเอนเตอร์เทนเมนต์  เป็นบริษัทบันเทิงอิสระของเกาหลีใต้ ก่อตั้งโดยยุน ดู-จุน, ยัง โย-ซ็อบ, อี กี-กวัง และซน ดง-อุน จากวงบอยแบนด์ไฮไลต์ เดิมชื่อบีสต์ หลังจากออกจากค่ายเดิมคิวบ์เอนเตอร์เทนเมนต์
ดราก้อนเควสต์ VII

ดราก้อนเควสต์ VII  เป็นกมภาคหลักภาคที่เจ็ด ในเกมซีรีส์ "ดราก้อนเควสต์" เป็นเกมเล่นตามบทบาทที่พัฒนาขึ้นโดยค่าย Heartbeat และ ArtePiazza และจัดจำหน่ายโดยบริษัทเอนิกซ์และนินเท็นโด โดยวางจำหน่ายครั้งแรกในปี 2000 สำหรับเครื่องเพลย์สเตชัน และต่อมาในปี 2003 ได้ทำฉบับรีเมคลงบนเครื่องนินเท็นโด 3DS นอกจากนี้ในปี 2015 ยังลงในสมาร์ทโฟนระบบแอนดรอยด์และ iOS อีกด้วย
ดราก้อนเควสต์ VII เดิมมีกำหนดจะลงในเครื่องนินเท็นโด 64ดีดี แต่ก็ได้ถูกเลื่อนกำหนดวางจำหน่ายออกไปหลายครั้งจนในที่สุดได้ตัดสินใจย้ายไปลงเพลย์สเตชันแทน< เนื่องจากทีมงานต้องการสร้างเกมที่ดีที่สุดออกมา และทีมงานที่สร้างเกมนี้มีเพียง 35 คนเท่านั้น
ก่อนการจำหน่าย ดราก้อนเควสต์ VII ได้รับการสำรวจว่าเป็นเกมที่คนญี่ปุ่นอยากเล่นที่สุดในปี 2000 และได้มีการคาดการณ์ว่าเกมนี้จะประสบความสำเร็จในญี่ปุ่นอย่างมหาศาล โดย "จะสร้างเม็ดเงินหมุนเวียนในระบบเศรษฐกิจญี่ปุ่นกว่าห้าหมื่นล้านเยน" บริษัทสแควร์รับทราบถึงข้อนี้จึงได้ชะลอการเปิดตัวเกมคู่แข่งอย่าง "ไฟนอลแฟนตาซี IX" มาเปิดตัวในช่วงเวลาเดียวกันเพื่อให้มีเกมที่สมน้ำสมเนื้อกันระหว่างสองค่าย และหลังวางจำหน่าย ดราก้อนเควสต์ VII ก็กลายเป็นหนึ่งในภาคที่ประสบความสำเร็จสูงสุด โดยในปี 2000 สามารถทำยอดขายได้ถึง 3.78 ล้านฉบับเฉพาะในประเทศญี่ปุ่น นอกจากนี้ยังสามารถกวาดรางวัลต่างๆได้มากมาย ในปี 2006 นิตยสารเกม "Famitsu" โหวตให้เกมดราก้อนเควสต์ VII เป็นวิดีโอเกมอันดับ 9 ที่ยอดเยี่ยมที่สุดตลอดกาล
ซีแซดดับเบิลยู เวิลด์ แท็กทีม แชมเปียนชิพ

ซีแซดดับเบิลยู เวิลด์ แท็กทีม แชมเปียนชิพ (CZW World Tag Team Championship) เป็นเข็มขัดแชมป์แทกทีมของสมาคม คอมแบตโซนเรสต์ลิง (CZW) ก่อตั้งเมื่อวันที่ 13 กุมภาพันธ์ ค.ศ. 1999
สถิติ.
As of 06, 2025.
1.<templatestyles src="การอ้างอิง/styles.css"/>^ – Information has not been found to tell who "The Brothers of East L.A." are. CZW records state only the team name, and not the members in results and title histories. Other third party sources state the same as well.
2.<templatestyles src="การอ้างอิง/styles.css"/>^ – It is unknown which day of the month the championship was vacated. The reign is thus marked as ending on the first day of November 1999.
3.<templatestyles src="การอ้างอิง/styles.css"/>^ <templatestyles src="การอ้างอิง/styles.css"/>^ – Each reign is ranked highest to lowest; reigns with the exact same number mean that they are tied for that certain rank.
โรงเรียนเมืองพัทยา 2 (เจริญราษฎร์อุทิศ)

โรงเรียนเมืองพัทยา 2 (เจริญราษฎร์อุทิศ) เป็นโรงเรียนที่ตั้งติดอยู่วัดช่องลมนาเกลือ เมืองพัทยา ตำบลนาเกลือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย มีนักเรียนศึกษาอยู่ประมาณ 1,100 คน มีผู้บริหาร 1 คน ครู 67 คน นักการภารโรง 8 คน เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา
ประวัติ.
โรงเรียนเมืองพัทยา 2 (เจริญราษฎอุทิศ) นี้เริ่มโดย หลวงสวรรค์ประสาสน์ อดีตนายอำเภอบางละมุง ตั้งขึ้นตามพระราชบัญญัติประถมศึกษา เมื่อวันที่ 17 พฤษภาคม พ.ศ. 2466 เดิมโรงเรียนตั้งอยู่ในเขตของวัดช่องลมนาเกลือ โดยมีนายอากรยัง ทิมกระจ่าง ปลูกสร้างตัวโรงเรียนให้เป็นรูปทรงมนิลาหลังคามุงจาก มีขนาดกว้าง 3 วา ยาว 3 วา ต่อโรงเรียนการชำรุดผุพังลงไปตามกาลเวลา
ขุนวัฒน์วิจารณ์ อดีตนายอำเภอบางละมุง ต่อมาได้ร่วมกับ พระคุณเจ้าสมเด็จพระพุทธโฆษาจารย์ (เจริญ สุขบท) อดีตเจ้าอาวาสวัดเทพศิรินทร์ และราษฎร์ในตำบลนาเกลือ กับเจ้าอาวาสวัดช่องลมนาเกลือช่วยกันสร้างขึ้นมาใหม่อีกครั้ง และได้ย้ายจากสถานที่เดิมไปที่ใหม่ ซึ่งเป็นที่ดินของทางราชการที่สงวนเอาไว้ติดกับวัดช่องลมนาเกลือ ทางทิศใต้ ซึ่งเป็นที่ตั้งโรงเรียนในปัจจุบัน
อาคารเรียนหลังใหม่นี้สร้างขึ้นในปี 2477 ตัวโรงเรียนเป็นตึก 2 ชั้น ก่อสร้างด้วยคอนกรีต ทรงปั้นหยาหลังมุงกระเบื้อง มีขนาดกว้าง 4 วา ยาว 12 วา มีมุขยื่นตรงกลางหน้าห้องมีระบียงกว้าง 1 วา มีห้องเรียนทั้งหมด 6 ห้อง หน้ามุขทั้งขั้นบนและชั้นล่างเป็นห้องของครูใหญ่ และห้องพักครู สร้างเสร็จในปี 2478 
ต่อมาทางกระทรวงศึกษาธิการตั้งชื่อว่า "โรงเรียนประชาบาลตำบลนาเกลือ 1 (เจริญราษฎร์บางละมุง)" และใช้เป็นที่เล่าเรียนหนังสือต่อมา ขึ้นกับกระทรวงศึกษาธิการ
ต่อมาทางกระทรวงศึกษาธิการให้เปลี่ยนชื่อเป็น "โรงเรียนบ้านนาเกลือ (เจริญราษฎร์อุทิศ)"
1 ตุลาคม พ.ศ. 2509 ทางราชการได้โอนให้โรงเรียนนี้ไปยังสังกัดองค์การบริหารส่วนจังหวัดชลบุรี กรมการปกครอง กระทรวงมหาดไทย
ในปี พ.ศ. 2521 ทางราชการได้ยกฐานสุขภิบาลนาเกลือขึ้นเป็น เมืองพัทยา โรงเรียนจึ้นโอนจากองค์การบริหารส่วนจังหวัดชลบุรี ไปยังสังกัดเมืองพัทยา เมื่อวันที่ 29 พฤศจิกายน พ.ศ. 2521 และใช้ชื่อโรงเรียนใหม่นี้ว่า "โรงเรียนเมืองพัทยา 2 (เจริญราษฏร์อุทิศ)" จนถึงปัจจุบัน
ยศวดี หัสดีวิจิตร

ยศวดี หัสดีวิจิตร หรือ โย เป็นอดีตนักร้อง นักแสดง และนางแบบที่มีชื่อเสียงในช่วงหนึ่ง ก่อนจะหันมาทุ่มเทให้กับการแข่งขันไตรกีฬา (วิ่ง, ปั่นจักรยาน และว่ายน้ำ)
ประวัติ.
ยศวดี หัสดีวิจิตร หรือชื่อเล่น โย เกิดเมื่อวันที่ 24 พฤษภาคม พ.ศ. 2522 เป็นนางแบบ นักร้อง และนักแสดงชาวไทย ยศวดีเป็นบุตรสาวของ นายประสิทธิ์ (เสียชีวิต) และนางอุบล หัสดีวิจิตร มีพี่สาวหนึ่งคนคือ เอ-อัญชลี หัสดีวิจิตร
ยศวดีเข้าสู่วงการจากการประกวด "Miss siam center young star 1992" และ "Miss fashion review 1993 " ได้รางวัลรองชนะเลิศอันดับ 1 และได้ตำแหน่งชนะเลิศ จากนั้นก็ได้เข้าสู่วงการในฐานะนางแบ นอกจากนี้ยังมีผลงานละคร และภาพยนตร์ต่าง ๆ มากมายอีกด้วย ไม่ว่าจะเป็นเรื่อง ข้าวเปลือก, ความฝันของบุญมา, มารยาริษยา, ล่าดับตะวัน เป็นต้น ด้านการศึกษา จบการศึกษาระดับมัธยมศึกษาที่ โรงเรียนนานาชาติแสตมฟอร์ด และจบการศึกษาระดับปริญญาตรี คณะนิเทศศาสตร์ มหาวิทยาลัยรังสิต
งานเพลง.
ปี 2538 ยศวดีได้เริ่มประเดิมทำงานกับแกรมมี่เป็นครั้งแรก โดยมีเพลงแรกเป็นของตัวเองกับเพลง "เนี่ยหรือชีวิต" ซึ่งเป็นเพลงประกอบละคร ความฝันของบุญมา ที่โยได้ร่วมแสดงนำด้วย
ปี 2539 ยศวดีออกอัลบั้มเดี่ยวชุดแรกของตัวเองในชื่อ "Yo Yossavadee (โย ยศวดี)" ที่มาพร้อมกับแนวดนตรี Soft Rock ลงสู่แผงเทป ให้คนฟังทั้งประเทศได้สัมผัสกับน้ำเสียงห้าวอันเป็นเอกลักษณ์แปลกใหม่ไม่ซ้ำใคร โดยอัลบั้มนี้ได้ "ดี้ นิติพงษ์ ห่อนาค" เป็นหัวเรือใหญ่ในการดูแลภาพรวมของอัลบั้มอีกด้วย
เพลง "เธอคือใคร" เพลงเปิดตัวจังหวะ Medium ฟังสบาย มาพร้อมกับเนื้อหาเสียดสีความรักที่บอบช้ำ ถูกนำเสนอออกมาด้วยอารมณ์กวนๆ ในสไตล์การร้องของโยที่สร้างภาพจำแรกได้เป็นอย่างดี
เพลง "อยู่ที่ไหน" เพลงที่มีซาวด์ดนตรีร่วมสมัย ผสมกลิ่นอาย alternative rock ที่กำลังได้รับความนิยมในหมู่วัยรุ่น ณ ขณะนั้น กับเนื้อหาที่รอคอยการกลับมาของคนรัก ซึ่งโยสามารถถ่ายทอดผ่านเสียงร้องเท่ๆ นับเป็นเสน่ห์ที่ลงตัว
เพลง "ทำไมแกล้งกัน" เพลงช้าจากปลายปากกาของนักแต่งเพลงฝีมือดี ตุ๊ก มณฑวรรณ ศรีวิเชียร ได้กลายเป็นเพลงฮิตที่สุดในอัลบั้ม และเป็นภาพจำที่ชัดเจนที่สุดในการเป็นนักร้องของโย ยศวดี
เพลง "อย่าไปนะ" เพลงช้าที่โยสื่ออารมณ์ได้อย่างเข้าถึงความรู้สึกที่เป็นคำขอร้องจากหัวใจผู้หญิงทุกคน นับเป็นเพลงเด่นอีกเพลงในอัลบั้มชุดนี้
เพลง "สิ่งที่ฉันเป็น" เพลงช้าแทร็กสุดท้ายในอัลบั้ม มีเนื้อหาเป็นตัวแทนของคนที่ตกอยู่ในสถานะที่เป็นได้แค่ที่ปรึกษา จากปลายปากกาของนักแต่งเพลงเก๋าประสบการณ์อย่าง ใหญ่ อาทิตย์ สาระจูฑะ มาเขียนเนื้อร้อง ซึ่งทำให้อัลบั้มนี้จบลงด้วยความประทับใจ
ชลบน

ชลบน  เป็นเมืองหลวงแห่งแรกของโกกูรยอซึ่งเกิดขึ้นทางตอนเหนือของคาบสมุทรเกาหลี ชลบนอยู่ในภูเขาหวูหนู มณฑลเหลียวหนิง
ใน 37 ปีก่อนคริสตกาล จูมง ได้หนีจาก อาณาจักรพูยอตะวันออก เพื่อหลีกเลี่ยงความตายจากพระหัตถ์ของ แทโซ รัชทายาทแห่ง พูยอตะวันออก ซึ่งแสดงความอิจฉาต่อ จูมง หลังจากที่เขาหนีไป จูมง ได้ก่อตั้งอาณาจักรใหม่ขึ้นใน 37 ปีก่อนคริสตกาลเรียกว่า โคกูรยอ ในภูมิภาคชลบน ใน ชลบน พระองค์อภิเษกสมรสกับ พระนางโซซอโน ซึ่งเป็นบุตรสาวของหัวหน้าเผ่าในท้องถิ่น
ชลบน เป็นเมืองหลวงแห่งแรกของอาณาจักรโคกูรยอตั้งแต่ 37 ปีก่อนคริสตกาล - ค.ศ. 3 กษัตริย์องค์ที่สอง โอรสของพระเจ้าทงมย็อง พระเจ้ายูรี ย้ายเมืองหลวงไปยัง กุงแน
ดาบปราบเทวดา

ดาบปราบเทวดา  เป็นภาพยนตร์กำลังภายในในรูปแบบสามมิติ กำกับภาพยนตร์โดย เอ๋อ ตงเซิน. ภาพยนตร์เรื่องนี้จะออกฉายในวันที่ 15 ธันวาคม 2016 นำแสดงโดย หลิน เกิงซิน, เหอ รุ่นตง, เจียง อวี้เหยียน, เจียง เมิ่งเจี๋ย
เนื้อเรื่อง.
ภาพยนตร์เรื่องนี้ว่าด้วยเรื่องราวของ เจี่ยเฮียวฮง คุณชายสามแห่งหมู่บ้านกระบี่เทพเจ้า จอมยุทธกระบี่ผู้เก่งกาจที่สุดในปฐพี แต่แล้ววันหนึ่งเขาเกิดเบื่อหน่ายการเสียเลือดเนื้อไปกับโลกแห่งศิลปะป้องกันตัว จึงตัดสินใจหนีจากทุกสิ่ง พร้อมแพร่ข่าวปลอมว่าตัวเขานั้นได้ตายไปแล้ว จากนั้นจึงไปซ่อนตัวอยู่ในโรงเตี๊ยมแห่งหนึ่งที่เขากลายเป็นเพียงนักการภารโรงที่ผู้คนรู้จักกันในนามว่า อากิก และใช้ชีวิตอย่างหมาวัดที่ตกหลุมรักดอกฟ้าอย่างหญิงบริการนามว่า เสี่ยวลี่ ขณะเดียวกัน มียอดฝีมือกระบี่แห่งยุทธจักรอีกคนนามว่า อี้จับซา ที่มักถูกผู้คนรอบข้างจำผิดว่าเขาคือคุณชายสาม ความปรารถนาของเขาคือการได้ประลองยุทธกับคุณชายสามดูสักครั้ง แต่แล้ววันหนึ่งเขาได้พบกับอากิก กลับจำไม่ได้ว่าแท้จริงแล้วหนุ่มภารโรงคนนี้คือคู่ประลองในฝันของเขา อีกทั้งยังได้สอนวิชายุทธศาสตร์ลับให้กับอากิกอีกด้วย ในขณะนั้น ชิวตี๋ อดีตคู่หมั้นของคุณชายสาม รู้สึกโกรธเกลียดเขาเพราะคุณชายทิ้งเธอไปในวันแต่งงาน เพื่อล้างแค้นที่ถูกหักอก เธอจึงยุยงอี้จับซาเพื่อจะล่อให้คุณชายสามกลับออกมาจากการซ่อนตัว และวางแผนล่อลวงให้เกิดการประลองยุทธครั้งยิ่งใหญ่ขึ้น
รายได้.
ภาพยนตร์เรื่องนี้ทำรายได้ 90 ล้านดอลล่าร์ ในประเทศจีน
เทศมณฑลเจอร์-โมโชน-โชโปรน

เจอร์-โมโชน-โชโปรน  เป็นเทศมณฑลทางตะวันตกเฉียงเหนือของประเทศฮังการี มีเนื้อที่ 4,208.05 ตารางกิโลเมตร ในปี ค.ศ. 2011 มีประชากร 447,985 คน
เทศมณฑลมีพรมแดนติดกับประเทศสโลวาเกียและประเทศออสเตรีย และมีอาณาเขตติดกับเทศมณฑลโกมาโรม-แอ็สแตร์โกม, เทศมณฑลแว็สเปรม และเทศมณฑลว็อช โดยศูนย์กลางของเทศมณฑลอยู่ที่เมืองเจอร์
เทศมณฑลเจอร์-โมโชน-โชโปรน ก่อตั้งในปี ค.ศ. 1950 เกิดจากการรวมตัวกันของสองเทศมณฑลคือเจอร์-โมโชน และโชโปรน จนกระทั่งในปี ค.ศ. 1990 ได้เปลี่ยนชื่อเป็นเทศมณฑลเจอร์-โมโชน-โชโปรน